જાપાનના વડાપ્રધાન શિન્ઝો આબે હાલ બે દિવસની ગુજરાતની મુલાકાતે છે. જ્યાં આજે તેમણે બુલેટ ટ્રેન પ્રોજેક્ટનું ખાતમૂહૂર્ત કર્યું હતું. ઉલ્લેખનીય છે કે જાપાનના પીએમ શિન્ઝો આબે જ્યારથી અમદાવાદ આવ્યા છે ત્યારથી તેમની વેશભૂષાથી લઇને અંદાજમાં ભારતીય વડાપ્રધાન નરેન્દ્ર મોદીની છાપ જોવા મળે છે. એક સારા મહેમાનની જેમ પીએમ શિન્ઝો આબે પીએમ મોદીના રંગમાં રંગાઇ ગયા હોય તેવું લાગે છે. નોંધનીય પીએમ શિન્ઝો આબેએ જ્યારે રોડ શોની એરપોર્ટથી શરૂઆત કરી ત્યારે તે સફેદ ખાદીના કુર્તા અને મોદી સ્ટાઇલ બ્લુ જેકેટમાં જોવા મળ્યા હતા.